छेबोल
छेबोल (Chaebol, हंगुल: 재벌) दक्षिण कोरिया में एक मालिक या परिवार द्वारा चलाई और नियंत्रित की जाने वाली किसी बड़ी औद्योगिक कम्पनी को कहा जाता है। एक छेबोल में अक्सर कई विविधीकृत सहयोगी होते हैं, और उस समूह पर मालिक का नियंत्रण कई बार कानूनी अधिकार से भी अधिक ताक़तवर होता है। इस शब्द का पहला ज्ञात उपयोग एक अंग्रेजी पाठ में 1972 में हुआ था। कई दर्जन बड़े दक्षिण कोरियाई कॉर्पोरेट समूह परिवार नियंत्रित हैं, और इस परिभाषा के अंतर्गत आते हैं।